'किसी धर्म के खिलाफ युद्ध नहीं छेड़ेगा अमेरिका'  
अमेरिकी राष्ट्रपति बराक ओबामा ने कहा है कि अमेरिका कभी भी इस्लाम या किसी अन्य धर्म के खिलाफ युद्ध नहीं छेड़ेगा।
आतंकवाद और विशेष रूप से अलकायदा तथा तालिबान के खिलाफ युद्ध शुरू करने के दस साल बाद अमेरिकी राष्ट्रपति बराक ओबामा ने कहा है कि अमेरिका कभी भी इस्लाम या किसी अन्य धर्म के खिलाफ युद्ध नहीं छेड़ेगा।  ओबामा ने कहा, ये पिछले दस साल सभी अमेरिकियों के बीच आपसी मजबूत रिश्ते के गवाह रहे हैं। हमने अपने बीच संदेह और अविश्वास को पनपने नहीं दिया है। 9/11 के हमले के बाद राष्ट्रपति (जार्ज) बुश ने उस बात को स्पष्ट कर दिया था जिसे हम आज भी दोहराते हैं। अमेरिका कभी भी इस्लाम या किसी अन्य धर्म के खिलाफ युद्ध नहीं छेड़ेगा। आप्रवासी यहां दुनिया के सभी हिस्सों से आते हैं। उन्होंने कहा, बड़े महानगरों और छोटे कस्बों में, स्कूलों में, कार्यालयों में , आप हर जगह पर विभिन्न नस्लों, धर्मों और जातियों के लोगों को देखते हैं। ये सभी एक राष्ट्र ध्वज के प्रति कसम उठाते हैं। ओबामा ने कहा कि इन पिछले दस सालों ने यह जता दिया है कि अमेरिकियों को अपनी आजादी बहुत प्यारी है। हम उन लोगों के खिलाफ अधिक सतर्क हैं जिनसे हमें खतरा है। ओबामा ने यहां कैनेडी सेंटर में यह बात कही।